Падрыхтоўкай слоўнікаў — танненькіх брашурак, якія рассыпаюцца ў руках тых, хто замовіць іх у Нацыянальнай бібліятэцы, — займалася спецыяльная тэрміналагічная камісія, створаная ў 1921 годзе. У яе гуманітарную секцыю ў розныя гады ўваходзілі Язэп Лёсік, Янка Купала, Змітрок Бядуля. Прыродазнаўчую прадстаўлялі, між іншых, фізік Леў Дашкевіч ды географ Мікола Азбукін, а самымі навукова падрыхтаванымі з таварыства, па словах Запрудскага, былі сябры матэматычнай секцыі Лявон Більдзюкевіч і Аляксандр Круталевіч. З 1922 па 1928 год выхад усёй серыі слоўнікаў курыраваў “неадменны Інстытуту Беларускае Культуры Вацлаў Ластоўскі — зацемка пра гэта любоўна вынесеная выдаўцамі на форзац першых тамоў выдання.